Michèle Jacot

Michèle Jacot (født 5. januar 1952 i Le Pont-de-Beauvoisin) er en tidligere fransk alpinist.

I løpet av karrieren vant hun ti verdenscuprenn – ett i utfor, seks i storslalåm og tre i slalåm. I 1970 vant hun verdenscupen sammenlagt, og gikk i tillegg til topps i slalåmcupen. Jacot er per i dag den eneste franske kvinnen som har vunnet verdenscupen sammenlagt.

Den største mesterskapstriumfen feiret hun under VM 1970 i Val Gardena, da hun ble verdensmester i kombinasjonen. I tillegg tok hun bronsemedalje i slalåm, bak Ingrid Lafforgue og Barbara Cochran.

På grunn av skader gikk hun glipp av hele sesongen 1972/73, og nådde ikke opp til sitt tidligere nivå. Unntaket var VM 1974 i St. Moritz, hvor hun tok sølvmedaljen i slalåm etter Hanni Wenzel.

Hun kjørte sitt siste verdenscuprenn i Val Gardena i 1975, bare 24 år gammel.

 Verdenscupseire 

 Dato Sted Land Disiplin 9. februar 1969  Sterzing  Italia  Storslalåm 14. mars 1969  Mont Sainte-Anne  Canada  Storslalåm 12. desember 1969  Val-d’Isère  Frankrike  Slalåm 4. januar 1970  Oberstaufen  Tyskland  Storslalåm 6. januar 1970  Grindelwald  Sveits  Slalåm 27. februar 1970  Vancouver  Canada  Storslalåm 8. januar 1971  Oberstaufen  Tyskland  Storslalåm 9. januar 1971  Oberstaufen  Tyskland  Slalåm 20. januar 1971  Schruns  Østerrike  Utfor 20. februar 1971  Sugarloaf  USA  Storslalåm

 Referanser 

 Eksterne lenker 




Kategori:Franske alpinister
Kategori:Verdensmestere i alpint
Kategori:Deltakere for Frankrike under Vinter-OL 1972
Kategori:Alpinister under Vinter-OL 1972
Kategori:Deltakere for Frankrike under Vinter-OL 1976
Kategori:Alpinister under Vinter-OL 1976
Kategori:Personer fra departementet Savoie